Chitaristul Eddie Van Halen a murit la vârsta de 65 de ani. Ce boală avea celebrul muzician.
Chitaristul avea cancer de gât și urma un tratament pentru a se vindeca. Van Halen a murit, marți, la Spitalul St Johns din Santa Monica, California, înconjurat de familia sa. Piesa care i-a adus notorietatea este "Jump".
Chitaristul Eddie Van Halen, cofondator al trupei rock Van Halen, a murit de cancer, a anunțat fiul său, citat de BBC.Muzicianul olandez-american, în vârstă de 65 de ani, urma un tratament pentru cancerul de gât.Trupa sa, Van Halen, a fost cunoscută mai ales pentru piesa Jump, care a ajuns în fruntea topurilor americane în 1984.Fiul său, Wolfgang Van Halen, a făcut anunțul legat de moartea muzicianului pe rețelele de socializare, spunând că este cel mai bun tată pe care l-ar fi putut cere vreodată."Fiecare moment pe care l-am împărtășit cu el pe și în afara scenei a fost un cadou", a scris Wolfgang, care a devenit basistul treupei Van Halen în 2006.Eddie Van Halen este considerat unul dintre cei mai buni chitarişti din istorie, fiind plasat de Rolling Stone pe poziţia a opta între cei mai buni 100 de chitarişti, iar de publicaţia de specialitate, "Guitar World" pe primul loc în ierarhia mondială.